Panggep dagiti agparpartuat kadagiti dekoriente a lugan ti panangpartuatda iti 6,000 a baro a dekoriente a dyip ken traysikel iti uneg ti tallo a tawen manipud iti agdama a 400 a yunit nga agtartaray ita kadagiti kalsada iti pagilian nangruna iti Kamanilaan.
Kuna ti Electric Vehicle Association of the Philippines (EVAP) a napagnunumuan a mangpartuatda iti 5,000 nga e-trike ken 1,000 nga electric jeepney kalpasan ti patangan iti nagbaetanda iti Department of Trade and Industry (DTI) itay nabiit a nangtaminganda iti EV Roadmap Action Plan.
Kinuna ni Rommel Juan, presidente ti EVAP, nga umad-adu ti interesado a maaddaan iti dekoriente a lugan gapu ta ‘environment-friendly’ dagitoy.
(Naipablaak iti Bannawag, Enero 11, 2016 a bilang.)
ilo_Latn ilo_Latn ilo_Latn ilo_Latn